b'\n_START_ARTICLE_\nJames DeNoon Reymert\n_START_SECTION_\nBakgrunn\n_START_PARAGRAPH_\nReymert ble f\xc3\xb8dt i Farsund (Vest-Agder), og kom fra en embetsmannsfamilie. I \xc3\xa5rene fra 1636 til 1738 hadde flere generasjoner v\xc3\xa6rt prester i S\xc3\xb8gne prestegjeld. Faren, Christen Reymert, hadde v\xc3\xa6rt skipsreder og kj\xc3\xb8pmann i Leith i Skottland f\xc3\xb8r han ble toller i Farsund. Hans mor, Jeanette Sinclair Denoon, var f\xc3\xb8dt i Skottland. Da Reymert var 15 \xc3\xa5r forlot han hjemmet for \xc3\xa5 fullf\xc3\xb8re et studium ved en offentlig h\xc3\xb8gskole i Christiania. Senere reiste han til Skottland og en stilling ved handelshuset \xc2\xabJohn Mitchell and Company\xc2\xbb i Leith, hvor han ble i fire \xc3\xa5r. I Edinburgh studerte han jus og litteratur ved advokatfirmaet \xc2\xabMurdock and Spencer\xc2\xbb. Onkelen hans, den presbyterianske presten James Young, var verge for ham i denne tiden.\n_START_SECTION_\nKarriere\n_START_PARAGRAPH_\nReymert utvandret til USA i l\xc3\xb8pet av 1842, og i 1844 giftet han seg med den norske immigranten Anna Caspara Hensen. De slo seg ned i Muskego Settlement i Wisconsin. I 1847 grunnla James D. Reymert, Even Heg og S\xc3\xb8ren Bache den norskspr\xc3\xa5klige avisen Nordlyset. Reymert fortsatte \xc3\xa5 fungere som redakt\xc3\xb8r i avisen frem til 1850, da den ble solgt og de nye eierne flyttet den til Racine i Wisconsin. I 1852 grunnla Reymert landsbyen Denoon ved bredden av Lake DeNoon. Byen ble bygget rundt det f\xc3\xb8rste to-kjelers dampsagbruket i USA. Byen blomstret, men ble forlatt etter en koleraepidemi. Reymert har ogs\xc3\xa5 blitt tilskrevet byggingen av en plankebelagt vei fra Janesville til Milwaukee._NEWLINE_Takket v\xc3\xa6re at Stephen A. Douglas var en kjenning av Reymert, ble han nominert til kongressmedlem i sitt distrikt for Demokratene. Reymert ble valgt til medlem av Wisconsins andre konstitusjonelle forsamling (1847\xe2\x80\x931848), og medlem av Wisconsins lovgivende forsamling. Videre var han medlem av Wisconsin State Assembly for Racine fylke (1849), representerte han Waukesha fylke i Wisconsins Senat (1854\xe2\x80\x931855), og representerte han Milwaukee fylke i Wisconsin State Assembly i 1857. Han har ogs\xc3\xa5 v\xc3\xa6rt statsadvokat, rektor for forskjellige skoler, og visekonsul for Sverige og Norge. Reymert ble utnevnt til ansvarlig for innbetalinger (administrasjonsgebyr) til United States General Land Office n\xc3\xa5r noen \xc3\xb8nsket \xc3\xa5 registrere et eierskapskrav til et landomr\xc3\xa5de, og \xc2\xabdisbursing agent\xc2\xbb, en som tar seg av utbetaling av dividend og renteinnbetalinger for nordveststatene. Frem til 1860 hadde Reymert ogs\xc3\xa5 mange andre offentlige verv._NEWLINE_I 1861 \xc3\xa5pnet Reymert et advokatkontor i New York City, og kort tid etterp\xc3\xa5 startet han Hercules Mutual Life Assurance Society. P\xc3\xa5 grunn av sviktende helse flyttet han i 1873 til Chile, der han drev en g\xc3\xa5rd ved Biob\xc3\xadoelven n\xc3\xa6r Mulch\xc3\xa9n. Etter noen \xc3\xa5r reiste han tilbake til USA, og ankom San Francisco i 1876. Den tidligere guvern\xc3\xb8ren for Wisconsin, Coles Bashford, hadde blitt utnevnt til generaladvokat i det nylig grunnlagte Arizona-territoriet. Reymert flyttet senere til Pinal fylke der han startet \xc2\xabReymert Silver Mines\xc2\xbb, en bedrift som drev med gruvedrift og smelteverk. Videre grunnla han gruvebyene Denoon og Reymert i Arizona. Reymert utga ukeavisen Pinal drill, og samtidig arbeidet han som advokat. James Denoon Reymert d\xc3\xb8de v\xc3\xa5ren 1896 i Alhambra, California.\n_START_SECTION_\nArv\n_START_PARAGRAPH_\nI 2011 er Denoon og Reymert sp\xc3\xb8kelsesbyer. Det var omtrent 3 km mellom dem, og de l\xc3\xa5 omtrent 3 mil nord\xc3\xb8st for Florence. Lake Denoon ligger p\xc3\xa5 grensen mellom fylkene Racine og Waukesha i Wisconsin. Denoon Park er en omtrent 21 hektar stor (53 acres) offentlig park p\xc3\xa5 Lake Denoons nordvestlige bredd i den s\xc3\xb8rvestlige delen av byen Muskego i Wisconsin.'